Paano NATIN matutukoy at matutugunan ang MALING IMPORMASYON Panatilihing ligtas ang iyong sarili kasama ang iyong pamilya, mga kaibigan, at komunidad sa pamamagitan ng pagkilala at pagtugon sa maling impormasyon. Ano ang ibig naming sabihin sa 'maling impormasyon'? Ito'y impormasyon na, sinasadya at hindi sinasadyang pinakakalat, mali, hindi tumpak, o mapanlinlang alinsunod sa pinakamahusay na makukuhang ebidensya sa panahong iyon. Paano ko matutukoy ang maling impormasyon? Siyasatin ang pinagmulan. At kumpirmahin sa maaasahang pinagmumulan ng impormasyon. Unawain nang higit pa kaysa basahin lamang ang paulong-balita upang makuha ang buong konteksto. Unawain ang layunin sa likod ng post. Bakit mabilis kumalat ang maling impormasyon? Nais nating protektahan ang mga taong may malasakit tayo. Nais nating maramdamang konektado tayo. Nais nating maramdamang mayroon tayong bagong impormasyong hindi alam ng iba. Maaaring naghahanap tayo ng mga paliwanag o nagnanais na magbahagi ng impormasyon na nakakatulong sa ating maunawaan ang mga kaganapan. Madalas na pumupukaw ng emosyonal na tugon ang maling impormasyon. Sa simula ay maaaring lumabas na makatotohanan ang maling impormasyon kapag wala ito sa konteksto. Dahil sa mga salik na ito, ang mga gumagamit ay maaaring magpalaganap ng maling impormasyon nang mas mabilis kaysa sa katotohanan sa social media. Ang lahat ng tao, eksperto man o hindi, ay may pantay na boses sa internet.
Bakit nakakapinsala ang maling impormasyon? Kapag naniniwala ang mga tao, at kumikilos nang alinsunod sa, maling impormasyon nagdurusa ang kalusugan ng publiko. Ano ang maaari kong gawin kapag nakakarinig o nakakakita ako ng maling impormasyon? Tumulong sa pagpigil ng pagkalat ng maling impormasyon sa pamamagitan ng paggawa ng tatlong bagay: Tukuyin ang maling impormasyon. Huwag makibahagi sa pagpapakalat ng maling impormasyon. Idirekta ang mga tao sa impormasyong pangkalusugan mula sa mga pinagkakatiwalaang pinagmumulan tulad ng FDA at mga katuwang ng ating pamahalaan, kabilang ang usa.gov/ health, coronavirus.gov at vaccines.gov. Paano ako epektibong makikipag-usap sa mga kaibigan at pamilya tungkol sa maling impormasyon? Kapag nakikipag-usap sa mga tao, siguraduhing ikaw ay: Nakikinig Hindi nanghihiya May empatiya Gumagamit ng ingklusibong wika Tumutukoy sa mga maaasahang pinagmumulan ng impormasyon Isaalang-alang ang pagbabahagi ng mga puntos na ito: Ayon sa katangian nito, idinisenyo ang siyensya para magbago. Maaaring magbago ang aming mga rekomendasyon, habang nagbabago ang siyensya. Hindi iyon nangangahulugan na hindi natin dapat pagkatiwalaan ang siyensya. Ang pagbabago sa siyensya ay resulta ng isang mas malalim na pang-unawa sa paksa. Magtiwala sa siyensya. Nagbibigay ito sa atin ng ilan sa pinakamagagaling na medikal na tagumpay ng sangkatauhan tulad ng pagwawakas ng smallpox (sa pamamagitan ng pagbabakuna), germ theory (ginawang mas ligtas ang mga operasyon),at gene therapy (pinagagaling ang mga partikular na uri ng pagkabulag).